কী ভাবে এই টুসু মন্দির নির্মাণ কাজ শুরু হল? টুসু মন্দির উন্নয়ন কমিটির সম্পাদক তথা স্থানীয় তৃণমূল নেতা হরেন মাহাত বলেন, পরকল্পিত ভাবেই আমরা এই মন্দির নির্মাণ করেছি। ভারতবর্ষের কোথাও টুসু মন্দির নেই। আমরা চেয়েছিলাম নতুন কিছু করতে, যাতে আমাদের এলাকার সুনাম হয়। সেই মোতাবেকই আমরা মন্দির নির্মাণ করি ২০১৬ সালের জানুয়ারিতে। হরেনবাবু বলেন, বছরদুয়েক হয়ে গেল মন্দির প্রতিষ্ঠা হয়েছে, আগে কেউ কোনো খোঁজখবর নেয়নি। এখন মুখ্যমন্ত্রী এক কোটি টাকা বরাদ্দ করার পর কিছু লোক টাকার লোভে বিতর্ক সৃষ্টি করছে।